title: Решение на Съда от 20 юни 2008 г. по дело E-8/07 между: Celina Nguyen и Норвежката държава, представлявана от Justis- og politidepartementet (Министерство на правосъдието и полицията) (Задължителна застраховка за гражданска отговорност за моторни превозни средства — Директиви 72/166/ЕИО, 84/5/ЕИО и 90/232/ЕИО — Обезщетение за нематериални щети — Условия за привличане на отговорността на държавата — Достатъчно тежко нарушение)

text:
               16.10.2008

               BG

               Официален вестник на Европейския съюз

               C 263/4

      РЕШЕНИЕ НА СЪДА

   от 20 юни 2008 г.
   по дело E-8/07 между:
   Celina Nguyen и Норвежката държава, представлявана от Justis- og politidepartementet (Министерство на правосъдието и полицията)

      (Задължителна застраховка за гражданска отговорност за моторни превозни средства — Директиви 72/166/ЕИО, 84/5/ЕИО и 90/232/ЕИО — Обезщетение за нематериални щети — Условия за привличане на отговорността на държавата — Достатъчно тежко нарушение)

   (2008/C 263/04)
   По дело E-8/07 между Celina Nguyen и Норвежката държава, представлявана от Justis- og politidepartementet (Министерство на правосъдието и полицията) — ИСКАНЕ до Съда от Oslo tingrett (Районен съд Осло) относно тълкуване на Споразумението за ЕИП и особено на следните актове, които са посочени в приложение IX:

               —

               акта, който е посочен в точка 8 от приложение IX (Директива 72/166/EИО на Съвета от 24 април 1972 г. относно сближаване на законодателствата на държавите-членки относно застраховката „Гражданска отговорност“ при използването на моторни превозни средства и за прилагане на задължението за сключване на такава застраховка, наричана по-нататък „Първа директива за застраховката за моторни превозни средства“),

               —

               акта, който е посочен в точка 9 от приложение IX (Втора директива 84/5/EИО на Съвета от 30 декември 1983 г. относно сближаването на законодателствата на държавите-членки, свързани със застраховките „Гражданска отговорност“ при използването на моторни превозни средства (МПС), наричана по-нататък „Втора директива за застраховката за моторни превозни средства“),

               —

               акта, който е посочен в точка 10 от приложение IX (Трета директива 90/232/EИО на Съвета от 14 май 1990 г. за сближаване на законодателствата на държавите-членки относно застраховките „Гражданска отговорност“ при използването на моторни превозни средства, наричана по-нататък „Трета директива за застраховката за моторни превозни средства“),

         Съдът, в следния състав: Carl Baudenbacher — председател, Thorgeir Örlygsson — съдия-докладчик, и Ola Mestad — съдия ad hoc, излезе с решение на 20 юни 2008 г., чийто диспозитив постановява:

               1.

                  Изключването на обезщетението за нематериални щети („болка и страдания“), което представлява вид гражданска отговорност, от задължителната застрахователна система по националното законодателство, не е съвместимо с първата, втората и третата директива за застраховката за моторни превозни средства.

               2.

                  Изключването на обезщетението за нематериални щети („болка и страдания“), което представлява вид гражданска отговорност, от задължителното застрахователно покритие по националното законодателство, съставлява достатъчно тежко нарушение на законодателството на ЕИП, за да може да бъде привлечена отговорността на държавата.


Решение на Съда (шести състав) от 7 май 1998 г. # Clean Car Autoservice GesmbH срещу Landeshauptmann von Wien. # Искане за преюдициално заключение: Verwaltungsgerichtshof - Австрия. # Свободно движение на работници. # Дело C-350/96.